stanford-oval/wikipedia huggingface dataset:
סאמו
האזור הגאוגרפי > המחקרים הסלובקים

לפי המחקרים הסלובקים, מרכז הממלכה של סאמו הייתה באותו מרחב גאוגרפי, עם דגש על האזור לאורך דרום הנהר מורבה. היא כללה עוד מובלעות בדרום מוראביה של היום ובמזרח אוסטריה התחתית, טענה המסתמכת מעל הכל על התאריך המאוחר יותר של הממצאים האווארים במקומות אלה. לפי טטיאנה שטפאנוביצ'ובה, מרכז הממלכה (להבדיל ממרכז ההתקוממות) לא היה באזור ברטיסלאבה, בגלל הקרבה המידית לאימפריה האווארית. לפי השערות החוקרים בסלובקיה, בוהמיה לא יכלה להיכלל בממלכה בכלל או אולי רק בשנות ה-630. לפי סברות אחרות גם אזור העיר ניטרה השתייך לממלכה של סאמו.
בנוגע לקרנטניה, יש חילוקי דעות אם בכלל הייתה חלק מהממלכה, או שהייתה באופן זמני בלבד. בעד הסברה כי סלובקיה השתייכה לממלכת סאמו מעיד התאריך המאוחר שבו, לפי הממצאים, חזרו האווארים לדרום סלובקיה.
הנחות מוקדמות שמרכז ממלכת סאמו היה באזור עיי מצודת דבין או שמצודה זו הייתה זהה לווגסטיסבורג, הופרכו על ידי חפירות ארוכות שנים שנערכו על ידי ורוניקה פלאכה ויאנה חלאביצובה, שלא מצאו ממצאים מלפני המאה ה-8.
קרנטניה

שאלת מקומה של קרנטניה (הכוללת, בערך, את הקרינתיה, דרום טירול, שטיריה וסלובניה של ימינו) ביחס לממלכת סאמו, נשאלת בגלל טענה בספר "התנצרות הבווארים והקרנטנים" (Conversio Bagoariorum et Carantanorum), לפיה סאמו היה שליט הקרנטנים ומרכז ממלכתו היה באזור זה.
ייתכן כי בימי הביניים המוקדמים היו מבלבלים תכופות בין השם קרנטניה ובין קרנונטום. כמו כן, ידוע שם של שליט אחר של קרנטניה, דהינו ואלוק. בנוסף לכך, הסלבים של המקום נמצאו עד שנת 630 תחת שלטון הלנגוברדים.
תאוריות אחרות

לפי וולפגנג פריצה, מרכז ממלכת סאמו נמצא בסביבות וינה, ואילו לפי הסלביסט היינריך קונסטמן, בפרנקוניה מזרחית.
החוקר הגרמני מרטין אגרס טען תאוריה שנויה במחלוקת, לפיה הממלכה השתרעה בבוהמיה ובאזור מיין.
לפי פירושים חופשיים של הכרוניקה של פרדגאר, לאור הממצאים הארכאולוגיים, הועלו ספקולציות, לפיהן, התקוממות הסלאבים כוונה לא נגד שלטון האווארים אלא נגד הניסיון של האווארים לפלוש לכיוון צפון-מערב. אחת ההנחות (יאן שטייהיבל) טוענת כי ההתקוממות פרצה תחילה באמצע האימפריה האוורית ואחר כך עברה לאזור הצפון מזרחי.
במחקרים ישנים יותר, על סמך ממצאים ארכאולוגיים או אחרים, צוינו הערים מיקולצ'יצה, אולומוץ, וינה וברטיסלבה כמרכזים אפשריים. אולם הנחות אלה אינן מקובלות בימינו.
סאמו וממלכתו במדיה האמנותית

2018 - עלילת הספר "עובדי האש" מאת הסופר הסלובקי ולדימיר אוליי מתרחשת בימי ממלכתו של סאמו.,
לקריאה נוספת

J.J.Mikkola Samo und sein Reich. - ASPh. 1928, Bd. 42.
הערות שוליים

↑  השערה של החוקר הפיני י. מיקולה, 1928 - ראה ב מאמר של ודים פופובДЕРЖАВА САМО КАК ИДЕОЛОГИЧЕСКИЙ АРГУМЕНТ
↑  Samo nolens Sicharium videre, nec ad se eum venire permitteret; Sicharius vestes indutus ad instar Sclavinorum cum suis ad conspectum pervenit, Samoni universa quae injuncta habebat nuntiavit. Sed ut habet gentilitas et superbia pravorum, nihil a Samone quae sui admiserant est emendatum, nisi tantum placita vellens instituere, ut de his et aliis intentionibus, quae inter has partes ortae fuerant, justitia redderetur in invicem. Sicharius, sicut stultus legatus, verba improperii (...), et minas adversus Samonem loquitur, eo quod Samo et populus regni sui Dagoberto deberent servitium. Samo respondens jam saucius [Clar., caucius] dixit: Et terram quam habemus Dagoberti est, et nos sui sumus, si tamen nobiscum disposuerit amicitias conservare. Sicharius dicens: Non est possibile, ut Christiani Dei servi cum canibus amicitias collocare possint, Samo e contrario dixit: Si vos estis Dei servi, et nos sumus Dei canes, dum vos assidue contra ipsum agitis, nos permissum accepimus vos morsibus lacerare. Ejectus est Sicharius de conspectu Samonis
↑  Dervanus dux gente Surborium que … ad regnum Francorum iam olem aspecserant.
↑  ראו מפה
↑  Vladimír Olej Fire Worshipers, 2018 ISBN 9788097235512
| --- | --- |
בקרת זהויות :  NLI: 987007281517305171  GND: 118794310  ISNI: 0000 0000 3524 1809  NKC: av20231176838  VIAF: 51162664368555001423   WorldCat (עם VIAF): 51162664368555001423 
הממלכות הפרנקיות בשנת 628
ממלכת סאמו בגבולותיה המשוערים בשנת 631
היקף התחום הגאוגרפי המשוער שבו התמקמה הממלכה של סאמו
ליאון לבקוביץ'

| --- | --- |
אין תמונה חופשית
 לידה:  1930 (בן 95 בערך) זדונסקה וולה, רפובליקת פולין 
 מידע כללי
 מדינה:  צרפת 
 ספורט
 ענף ספורט:  הרמת משקולות 
 
ליאון לבקוביץ' (בפולנית: Léon Lewkowicz; נולד ב-1930, זדונסקה וולה, פולין) הוא יהודי צרפתי יליד פולין, מניצולי השואה, שעבר את תלאות השואה בגטו לודז' ובמחנה בירקנאו. לאחר המלחמת העולם השנייה היגר לצרפת, שם הצליח להשתקם ולהתבלט בתחום התכשיטנות. בגיל 19 הפך לאלוף צרפת בהרמת משקולות. בשנת 2024, בגיל 94, נשא את הלפיד האולימפי במהלך טקס הפתיחה של אולימפיאדת פריז (2024), כסמל לעמידותו ולנחישותו לאורך השנים.
קורות חיים

לבקוביץ' נולד בזדונסקה וולה, פולין, בשנת 1930. הוא נכנס לגטו לודז' בגיל עשר, ונשלח למחנה בירקנאו בגיל ארבע עשרה. לאחר מכן נשלח למחנה בוכנוולד, שם שרד את צעדות המוות ונשאר שם עד לשחרורו ב-1945. הוא היה בין 426 הצעירים ששוחררו מבוכנוולד על ידי ארגון אוז"ה ביוני 1945 והועברו לצרפת יחד עם אלי ויזל והרב ישראל מאיר לאו. במהלך תקופה זו הוא עבר מסע הישרדות שכלל עבודת כפייה תחת שלטון גרמניה הנאצית, רעב ומחסור תמידי. הוא שרד את צעדות המוות, והצליח לשרוד את הזוועות של מחנות ההשמדה הנאציים.
קורות חיים > חיים בצרפת

לאחר השחרור, הגיע ליאון לצרפת והשתלב במערכת החברתית והמקצועית של המדינה. הוא התחנך בבתי הילדים של אוז"ה, שם קיבל תמיכה וסיוע כדי לשקם את חייו.
בצרפת הוא פגש את מוריס ברוך, מאמן אתלטי, ניצול שואה גם הוא שארגן תחרויות ולימד את לאון התעמלות וכיצד להרים משקולות. ליאון למד מהר ובגיל 19 הפך למרים משקולות מקצועי. בשנת 1955, בהיותו בן 25, הפך לאלוף צרפת בהרמת משקולות. בזמנו, הוא לא השתתף במשחקים האולימפיים מכיוון שלא היה אזרח צרפתי, אך הצלחתו בתחום הספורט היוותה מקור גאווה לצרפת כולה.
קורות חיים > הנפת הלפיד האולימפי

ב-2024, בגיל 94, לבקוביץ' נשא את הלפיד האולימפי במהלך טקס הפתיחה של אולימפיאדת פריז. הוא נשא את הלפיד מתחנת המטרו ביר-חקיים עד לגינת הזיכרון של ול ד'איב, מלווה בתשואות הצופים הרבים שהגיעו לתמוך בו. המעמד היווה סמל לעמידות ולהשרדותו של לווקוביץ' לאורך השנים (Aish) (Oeuvre de secours aux enfants).
הערות שוליים

1 2  WorldMediaNetworks, Léon Lewkowicz, Holocaust survivor, will carry the Olympic flame in Paris on Monday July 15 | Jewish Website, ‏2024-07-15 (באנגלית אמריקאית)
1 2  ose, Leon Lewkowicz, Auschwitz extermination camp survivor and former OSE child, carried the Olympic flame !, Oeuvre de secours aux enfants, ‏2024-07-17 (ב־)
↑  i24NEWS, www.i24news.tv
↑  Holocaust Survivor Carries the Olympic Torch
Soy Luna Live

Soy Luna Live (בתרגום לעברית: סוי לונה בהופעה חיה) הוא סיבוב הופעות התומך בשלושת הפסקולים הראשונים של הטלנובלה של ערוץ דיסני, "סוי לונה".
רקע

סיבוב ההופעות האירופאי הוכרז בסוף מאי 2017. הסיבוב נמשך החל מה-5 בינואר 2018 עד ה-9 באפריל 2018 עם 49 מופעים ב-37 ערים אירופאיות.
צוות השחקנים

קרול סבייה - לונה ולנטה
רוג'רו פסקווארלי - מטאו בלסאנו
ולנטינה סנרה - אמבר סמית'
מייקל רונדה - סימון אלברז
מלנה ראטנר - דלפינה "דלפי" אלסמנדי
אנה חרה מרטינז - ז'ימנה "ז'ים" מדינה
חורחה לופז - רמירו פונסה
קיארה פרוויצ'יני - ז'מילה "ז'ם" סאנצז
גסטון וייטו - פדרו אריאס
רשימת השירים

אינטרו
Alas (קרול סבייה) / איטליהTutto è possibile (קרול סבייה)
Siempre Juntos (שחקני סוי לונה)
Prófugos (שחקני סוי לונה)
La Vida es un Sueño (קרול סבייה)
Invisibles (מייקל רונדה, גסטון וייטו ורוג'רו פסקווארלי)
Sobre ruedas (קרול סבייה, ולנטינה סנרה, מלנה ראטנר, קיארה פרוויצ'יני ואנה חרה)
Siento (רוג'רו פסקווארלי)
Mírame a mí (ולנטינה סנרה)
Eres (קרול סבייה, מייקל רונדה ורוג'רו פסקווארלי)
Chicas así (ולנטינה סנרה ומלנה ראטנרס)
Valiente (Versión acústica) (קרול סבייה ומייקל רונדה)
Linda (מייקל רונדה, גסטון וייטו ורוג'רו פסקווארלי)
Música en ti (קרול סבייה)
I'd Be Crazy (רוג'רו פסקווארלי, מייקל רונדה, גסטון וייטו וחורחה לופז)
A rodar mi vida (קיארה פרוויצ'יני, אנה חרה וחורחה לופז)
Solo para Ti (קרול סבייה)
Catch Me If You Can (ולנטינה סנרה)
Qué más da (קרול סבייה ורוג'רו פסקווארלי) / איטליהSolo Tu (קרול סבייה ורוג'רו פסקווארלי)
Allá Voy (רוג'רו פסקווארלי)
Yo Quisiera (מייקל רונדה)
Un destino (קרול סבייה, מייקל רונדה, גסטון וייטו ורוג'רו פסקווארלי)
Valiente (שחקני סוי לונה)
Vuelo (שחקני סוי לונה)
Alas (שחקני סוי לונה) / איטליהTutto è possibile (שחקני סוי לונה)
Siempre Juntos (שחקני סוי לונה)
תאריכי הופעות

| תאריך> אירופה | עיר> אירופה | מדינה> אירופה | מקום> אירופה | מספר הופעות> אירופה |
| --- | --- | --- | --- | --- |
| 5 בינואר 2018 | ברצלונה | ספרד ספרד | פלאו סן ז'ורדי | 1 |
| 7 בינואר 2018 | מדריד | ספרד ספרד | WiZink Center | 2 |
| 9 בינואר 2018 | בילבאו | ספרד ספרד | Bizkaia Arena | 1 |
| 11 בינואר 2018 | סרגוסה | ספרד ספרד | Pabellón Príncipe Felipe | 1 |
| 13 בינואר 2018 | מאלגה | ספרד ספרד | פלאסיו דה דפורטס חוסה מריה מרטין קרפנה | 1 |
| 14 בינואר 2018 | מאלגה | ספרד ספרד | פלאסיו דה דפורטס חוסה מריה מרטין קרפנה | 1 |
| 17 בינואר 2018 | סביליה | ספרד ספרד | היכל סן פבלו | 1 |
| 18 בינואר 2018 | סביליה | ספרד ספרד | היכל סן פבלו | 1 |
| 20 בינואר 2018 | ליסבון | פורטוגל פורטוגל | MEO Arena | 2 |
| 21 בינואר 2018 | ליסבון | פורטוגל פורטוגל | MEO Arena | 1 |
| 24 בינואר 2018 | טורינו | איטליה איטליה | Pala Alpitour | 1 |
| 27 בינואר 2018 | רומא | איטליה איטליה | פאלאלוטומטיקה | 1 |
| 28 בינואר 2018 | רומא | איטליה איטליה | פאלאלוטומטיקה | 1 |
| 30 בינואר 2018 | נאפולי | איטליה איטליה | PalaPartenope | 2 |
| 31 בינואר 2018 | פירנצה | איטליה איטליה | Mandela Forum | 1 |
| 2 בפברואר 2018 | מילאנו | איטליה איטליה | מדיולאנום פורום | 1 |
| 3 בפברואר 2018 | מילאנו | איטליה איטליה | מדיולאנום פורום | 1 |
| 6 בפברואר 2018 | פדובה | איטליה איטליה | Palasport | 1 |
| 9 בפברואר 2018 | בולוניה | איטליה איטליה | Unipol Arena | 1 |
| 14 בפברואר 2018 | ליון | צרפת צרפת | Halle Tony Garnier | 1 |
| 15 בפברואר 2018 | ז'נבה | שווייץ שווייץ | Arena de Genève | 1 |
| 17 בפברואר 2018 | בורדו | צרפת צרפת | Métropole Aréna | 1 |
| 18 בפברואר 2018 | טולוז | צרפת צרפת | Zénith de Toulouse | 1 |
| 20 בפברואר 2018 | ניס | צרפת צרפת | Zénith de Nice | 1 |
| 21 בפברואר 2018 | מרסיי | צרפת צרפת | Dôme | 1 |
| 24 בפברואר 2018 | פריז | צרפת צרפת | Zénith de Paris | 1 |
| 25 בפברואר 2018 | פריז | צרפת צרפת | Zénith de Paris | 1 |
| 27 בפברואר 2018 | ליל | צרפת צרפת | Zénith de Lille | 1 |
| 28 בפברואר 2018 | ליל | צרפת צרפת | Zénith de Lille | 1 |
| 2 במרץ 2018 | נאנט | צרפת צרפת | Zénith de Nantes | 1 |
| 4 במרץ 2018 | מונפלייה | צרפת צרפת | Zénith de Montpellier | 1 |
| 15 במרץ 2018 | המבורג | גרמניה גרמניה | Barclaycard Arena | 1 |
| 17 במרץ 2018 | מנהיים | גרמניה גרמניה | SAP Arena | 1 |
| 18 במרץ 2018 | ציריך | שווייץ שווייץ | Hallenstadion | 1 |
| 22 במרץ 2018 | ברלין | גרמניה גרמניה | מרצדס-בנץ ארנה | 1 |
| 24 במרץ 2018 | קלן | גרמניה גרמניה | Lanxess Arena | 1 |
| 25 במרץ 2018 | מינכן | גרמניה גרמניה | ההיכל האולימפי | 1 |
| 26 במרץ 2018 | מינכן | גרמניה גרמניה | ההיכל האולימפי | 1 |
| 29 במרץ 2018 | שטוטגרט | גרמניה גרמניה | Hanns-Martin-Schleyer-Halle | 1 |
| 31 במרץ 2018 | אוברהאוזן | גרמניה גרמניה | König-Pilsener-Arena | 2 |
| 1 באפריל 2018 | פרנקפורט | גרמניה גרמניה | Festhalle | 1 |
| 3 באפריל 2018 | ליובליאנה | סלובניה סלובניה | סטוז'יצה ארנה | 1 |
| 4 באפריל 2018 | ליובליאנה | סלובניה סלובניה | סטוז'יצה ארנה | 1 |
| 5 באפריל 2018 | וינה | אוסטריה אוסטריה | Wiener Stadthalle | 1 |
| 6 באפריל 2018 | וינה | אוסטריה אוסטריה | Wiener Stadthalle | 1 |
| 8 באפריל 2018 | לייפציג | גרמניה גרמניה | Arena Leipzig | 1 |
| 9 באפריל 2018 | בריסל | בלגיה בלגיה | Palais 12 | 1 |
תקריות

ב-14 בינואר 2018 בהופעה השנייה במאלגה, ספרד, קרול סבייה נפצעה במהלך השיר Solo para Ti, ולכן ההופעה קוצרה. סיבוב ההופעות נמשך כרגיל.
הערות שוליים

↑  "'Soy Luna' abrirá su gira europea en Barcelona". El Periódico (בספרדית). נבדק ב-29 במאי 2017. {{cite web}}:  (עזרה)
↑  Entradas Soy Luna
↑  "Entradas Soy Luna Live". Ticketmaster (בספרדית).
↑  "Soy Luna Live". Everything is New (בפורטוגזית).
↑  "Soy Luna - Biglietti". Ticketone.it (באיטלקית). אורכב מ-המקור ב-2017-08-16. נבדק ב-2018-01-09.
1 2 3  "9 Résultats pour SOY LUNA". Ticketmaster (בצרפתית).
1 2 3 4 5  "Soy Luna live - Die Show eurer Lieblingsserie im Disney Channel - Tickets". Eventim (בגרמנית).
↑  Slovenia!! 🇸🇮 We are so very excited to announce that #SoyLunaLive2018 is coming to Ljubljana on April 3rd! בחשבון האינסטגרם הרשמי של הסיבוב
↑  Slovenia 😍🇸🇮 We're so happy to say that we added ANOTHER show on April 4th in Ljubljana! בחשבון האינסטגרם הרשמי של הסיבוב
↑  SOY LUNA LIVE באתר brussels-expo.com
| סוי לונה |
| --- | --- | --- |
| הפקה | Pol-ka |  |
| דמויות | סוי לונה - דמויות |  |
| שחקנים | קרול סבייה • רוג'רו פסקווארלי • ולנטינה סנרה • מייקל רונדה • קרולינה קופליקוף • אגוסטין ברנסקוני • מלנה ראטנר • קטיה מרטינס • חורחה לופז • גסטון וייטו • אנה חרה מרטינס • קיארה פרוויצ'יני • ליאונל פררו |  |
| מוזיקה | Soy Luna •‏ Soy Luna: Música en ti •‏ Soy Luna: La vida es un sueño •‏ Soy Luna: Modo Amar |  |
| סיבובי הופעות | Soy Luna en Concierto •‏ Soy Luna Live •‏ Soy Luna en vivo |  |
רגעים (אלבום של אריק איינשטיין ופיטר רוט)

רגעים הוא אלבום של הזמר אריק איינשטיין, בשיתוף פעולה עם פיטר רוט, שיצא בשנת 2006.
הפקה

פיטר רוט, ששיתוף הפעולה שלו עם איינשטיין החל ב-2002 כשניגן גיטרות באלבומו "שמש רטובה", הלחין כמחצית משירי האלבום, עיבד אותם יחד עם אלדד גואטה והפיק מוזיקלית. עוד נכללים באלבום לחניהם של מאור כהן, יהלי סובול, מאיר ישראל ושמוליק צ'יזיק, ששירו "אף אחד לא מזיל דמעה" זכה לגרסת כיסוי מפיו של איינשטיין. למילות השירים שבאלבום אחראים דן תורן, כהן, סובול, ישראל, צ'יזיק, יענקל'ה רוטבליט ואיינשטיין עצמו.
הביקורות לאלבום היו מעורבות.
השירים "טיול רגלי" ו"משהו טוב" יצאו כסינגלים עוד בשנת 2005. בשנה שבה יצא האלבום תועד איינשטיין מבצע באולפן ערוץ הספורט את השיר "אחד עשר מטר", כשאותו מלווים נגני האלבום, דבר שהוא מיעט לעשות באותה התקופה. השיר "אולי את לא יודעת" מתוך האלבום חודש על ידי איינשטיין ב-2011, הפעם כדואט בינו לבין כותב השיר, מאיר ישראל. גרסת הדואט הופיעה באלבומו של ישראל, "יש ימים".
במרץ 2016, כ-10 שנים לאחר צאתו לאור, הגיע האלבום למעמד אלבום זהב. לכבוד האירוע, יצא בהוצאה מחודשת בחברת "פונוקול". ההוצאה המחודשת כוללת רימסטר (מאת פיני שפטר) וקטע בונוס: "משהו מן המלחמה" (שיר שאיינשטיין ורוט הקליטו במקור עבור פרויקט "עוד מעט נהפוך לשיר" של גלי צה"ל).
רצועות האלבום

| רגעים> מס' | רגעים> שם | רגעים> מילים | רגעים> לחן | רגעים> משך | רגעים>  | רגעים>  | רגעים>  | רגעים>  | רגעים>  |
| --- | --- | --- | --- | --- | --- | --- | --- | --- | --- |
| 1. | טיול רגלי  | דן תורן | פיטר רוט | 03:51 |  |  |  |  |  |
| 2. | מזכרת  | מאור כהן | מאור כהן | 03:21 |  |  |  |  |  |
| 3. | פרידה קצרה  | יהלי סובול | יהלי סובול | 04:51 |  |  |  |  |  |
| 4. | משהו טוב  | דן תורן | פיטר רוט | 03:12 |  |  |  |  |  |
| 5. | אחד עשר מטר  | יענקל'ה רוטבליט | פיטר רוט | 03:33 |  |  |  |  |  |
| 6. | עקבים גבוהים  | יהלי סובול | יהלי סובול | 02:55 |  |  |  |  |  |
| 7. | אולי את לא יודעת  | מאיר ישראל | מאיר ישראל | 03:50 |  |  |  |  |  |
| 8. | שלא יגמר  | אריק איינשטיין | פיטר רוט | 03:39 |  |  |  |  |  |
| 9. | אריה בחורף  | יענקל'ה רוטבליט | פיטר רוט | 04:41 |  |  |  |  |  |
| 10. | אף אחד לא מזיל דמעה  | שמוליק צ'יזיק | שמוליק צ'יזיק | 03:16 |  |  |  |  |  |
| משך כולל: | משך כולל: | משך כולל: | משך כולל: | 37:09 |  |  |  |  |  |
| רגעים - בונוס בהוצאה המחודשת 2016> מס' | רגעים - בונוס בהוצאה המחודשת 2016> שם | רגעים - בונוס בהוצאה המחודשת 2016> מילים | רגעים - בונוס בהוצאה המחודשת 2016> לחן | רגעים - בונוס בהוצאה המחודשת 2016> משך | רגעים - בונוס בהוצאה המחודשת 2016>  | רגעים - בונוס בהוצאה המחודשת 2016>  | רגעים - בונוס בהוצאה המחודשת 2016>  | רגעים - בונוס בהוצאה המחודשת 2016>  | רגעים - בונוס בהוצאה המחודשת 2016>  |
| --- | --- | --- | --- | --- | --- | --- | --- | --- | --- |
| 11. | משהו מן המלחמה  | אליהו אלי חביב | פיטר רוט | 03:34 |  |  |  |  |  |
משתתפים

אריק איינשטיין: שירה
פיטר רוט: הפקה מוזיקלית, גיטרות, בס, כלי הקשה, קלידים, עיבודים וקולות
אלדד גואטה: פסנתר עיבודים וקלידים
רן שמעוני: תופים
עמית יצחק: גיטרה סלייד (בשיר פרידה קצרה)
יהלי סובול: גיטרה אקוסטית (בשיר פרידה קצרה)
יהודה דרי: עיצוב עטיפה
זכויות להט"ב ביוון

| --- | --- |

ירוק (יוון), ירוק בהיר (האיחוד האירופי)
 מעמד בחוק:  חוקי בקרב גברים משנת 1951, חוקי בקרב נשים מאז ומעולם. גיל הסכמה שווה בין זוגות הטרוסקסואלים והומוסקסואלים כאחד מאז 2015
 טרנסג'נדריות:  ישנה הכרה בשינוי מגדר מאז 2010, אין חיוב להעברת ניתוח להתאמה מגדרית או עיקור מאז 2017
 שירות צבאי:  לסביות, הומואים, טרנסג'נדרים וביסקסואלים מוצהרים רשאים לשרת
 הגנה מפני אפליה:  הגנה מוחלטת מפני אפליה על רקע נטייה מינית, זהות מגדרית ומאפייני מין
 זכויות משפחה
 הכרה בזוגיות חד־מינית:  ישנה הכרה בנישואים חד-מיניים מאז 2024
 אימוץ:  ישנה הכרה באומנה על ידי זוגות חד-מיניים מאז 2018, יחידים רשאים לאמץ מאז 1996
 
 הצבעה על הצהרת האו"ם:  בעד
זכויותיהם של לסביות, הומוסקסואלים, טרנסג'נדרים וביסקסואלים (להט"ב) ביוון הן מהמתקדמות בעולם. הומוסקסואליות בין גברים מוגדרת כחוקית ביוון מאז 1951, בעוד חוקים של איסור אפליה בתעסוקה על רקע נטייה מינית נחקקו ב-2005. מאז, סעיפי חוקים לגבי איסור אפליה נגד להט"ב הורחבו לתחומים נוספים שהחלו לכלול את העילות זהות מגדרית עבור טרנסג'נדרים ומאפייני מין עבור אינטרסקס, מה שהפך את מעמד חקיקת האיסור המוחלט של גילויי דברי השטנה ופשעי שנאה נגד להט"ב ביוון לאחד מהנוקשים ביותר באירופה. פעילות הומוסקסואלית נשית לא הופללה מעולם.
בשנת 2015, איחודים אזרחיים הוכשרו בקרב זוגות חד-מיניים, מה שהפך משקי בית בראשות זוגות חד-מיניים זכאים להרבה, אך לא לכל, ההכרות המשפטיות שקיימות עבור זוגות הטרוסקסואלים נשואים. מאז 2017, טרנסג'נדרים החלו להיות רשאים לשנות את מינם החוקי בתעודות זהות רשמיות ללא חיוב להעברת שינויים כירורגיים של איברי מינם באמצעות ניתוח להתאמה מגדרית כולל עיקור. במאי 2018, הפרלמנט ההלני העביר חוק שמעניק לזוגות חד-מיניים את הזכות להוות משפחות אומנה. ב-2024 אישר הפרלמנט היווני הצעת חוק שמתירה נישואים חד מיניים.
תרבות להט"ב מוגדרת כתוססת ורחבה בבירה אתונה, בדגש בשכונה גאזי (אנ') שידועה כגיי וילג' מפורסם, סלוניקי ומספר איי יוון בהם מיקונוס ולסבוס, מקור השם למונח המודרני המתאר מערכת יחסים חד-מינית בין נשים - "לסביות". עם היותה של יוון אחד מיעדי התיירות הפופולריים ביותר בעולם בקרב תיירי להט"ב, ניתן למצוא בשטחה מקומות רבים שפונים עבור חברי קהילת הלהט"ב בהם גיי ברים, מועדוני לילה ופאבים שונים. במשך השנים, החלו להתקיים מצעדי גאווה שונים בערים רבות ברחבי המדינה באופן שנתי בין היתר באתונה, סלוניקי, פטרס והרקליון, בירת האי כרתים. הגדול שבהם, מצעד הגאווה בבירה אתונה, כלל מספר שיא של מפגינים בשנת 2015 מאז היווסדותו לראשונה בשנת 2005 וכלל בציון מהדורותיו את נוכחותם של אישי ציבור רבים בהם יושבת ראש הפרלמנט ההלני וראש עיריית אתונה.
מעמד בחוק

| --- | --- |
 :  ראו גם – הומוסקסואליות ביוון העתיקה
פעילות הומוסקסואלית בקרב גברים בהסכמה הפכה לחוקית בשטח יוון בשנת 1951. איסור על פעילות הומוסקסואלית נשית בין זוגות לסביות לא הוזכר בחוק הפלילי היווני מעולם.
גיל ההסכמה ביוון עומד על 15 שנים עבור זוגות הומוסקסואלים והטרוסקסואלים כאחד, כמפורט בסעיף 339, וכן בסעיפים 337, 348ב של חוק העונשין היווני. בשנת 2015, יחד עם הכשרתם של איחודים אזרחיים בקרב זוגות חד-מיניים, בוטל סעיף 347 בחוק העונשין שקבע עד לאותה העת מאז הכשרתה של פעילות הומוסקסואלית בין גברים בשנת 1951, גיל הסכמה גבוה יותר (17 שנים) עבור זוגות הומוסקסואלים בניגוד לגיל נמוך יותר של 15 שנים עבור זוגות הטרוסקסואלים. בכך, הושווה גיל ההסכמה ללא קשר למגדר או נטייה מינית.
הורות ואימוץ

ב-17 באפריל 2018, הוגשה בפרלמנט ההלני הצעת חוק תחת הכותרת "חוק אימוץ ילדים" שמטרתה לשנות ולפשט את מעמד חקיקת האימוץ ביוון שספג ביקורות שליליות בעבר על היותו "ביורוקרטי ובלתי יעיל" ובעל "הליכים איטיים מאוד". סעיף 8 בהצעת החוק מקנה לזוגות חד-מיניים את הזכות להוות משפחת אומנה. בדיון בוועדה פרלמנטרית, סעיף 8 של הצעת החוק נתמך על ידי רוב מכריע של סוכנויות וארגונים שונים בנושאי אימוץ, למעט הכנסייה האורתודוקסית שהביעה את התנגדותה. הצעת החוק בכללותה, לרבות סעיף 8, עברה ב-"הצבעה עקרונית" על ידי הוועדה בתחילת מאי 2018, בתמיכת מפלגות היוונים העצמאיים (אנ'), הנהר (אנ') וסיריזה. דמוקרטיה חדשה, המערך הדמוקרטי (אנ') ואיגוד המרכזנים (אנ') נמנעו בהצבעתן והשחר הזהוב התנגדה. ההצעה הייתה אמורה לעבור אשרור סופי על ידי הפרלמנט ההלני. חברי הפרלמנט מכל קצוות הקשת הפוליטית היוונית הביעו את תמיכתם בסעיף 8, הנוגע להכשרת אומנה על ידי זוגות חד-מיניים, כאשר חברי הפרלמנט מטעם המפלגות דמוקרטיה חדשה והמערך הדמוקרטי ריככו את עמדתם הראשונית כלפיו והצהירו שחבריי המפלגות רשאים להצביע באופן חופשי לגבי הצעת החוק ברגע שתגיע לישיבת הפרלמנט לאשרור סופי. ההצעה אושררה על ידי הפרלמנט ב-9 במאי 2018, עם 161 חברי פרלמנט שהצביעו בעד ו-103 נגד, מה שהפך את יוון למדינה החדשה ביותר באיחוד האירופי, אחרי פורטוגל בשנת 2016 שמכשירה גישה לאומנה עבור זוגות חד-מיניים ולמדינה הראשונה בדרום-מזרח אירופה שעושה זאת.
ב-17 ביוני 2022, ראש הממשלה לשעבר ציפראס ומפלגתו הגישו לפרלמנט ההלני הצעת חוק להכשרת אימוץ על ידי זוגות חד-מיניים באופן משותף או חורג ביוון כמו גם גישה להליכי פונדקאות אלטרואיסטית ומסחרית הן עבור זוגות הטרוסקסואלים והן עבור זוגות הומוסקסואלים.
הגנה מפני אפליה

מאז 2005 נאסרה אפליה על רקע נטייה מינית במקומות תעסוקה.
החוק היווני אוסר על אפליה על רקע "מין" בעוד אפליה על רקע זהות מגדרית נחשבת שווה לאפליה על רקע מין ולפיכך מוגדרת כעילה מוגנת מאפליה.
בספטמבר 2014, תוקן החוק נגד גזענות של יוון. התיקונים לחוק קבעו כי דברי שטנה ואלימות נגד להט"ב בודדים או קבוצות ייענשו במאסר של 3 חודשים עד 3 שנים וקנס של 5,000 עד 20,000 אירו. אם המעשים הובילו לביצוע פשע, העונש יוחמר ב-6 חודשי מאסר נוספים וקנס נוסף של 15,000 עד 30,000 אירו. אם המאסר הסופי עולה על שנה, המורשע יאבד את זכויותיו הפוליטיות להצביע ולהיבחר למשך שנה עד 5 שנים. אם העבריין הוא עובד ציבור, יענש ב-6 חודשים עד 3 שנות מאסר ובקנס של 10,000 עד 25,000 אירו, אם עובד הציבור ביצע פשע, יענש בקנס גבוה יותר של 25,000 עד 50,000 יורו. אם העבריין ביצע את האמור לעיל ומייצג ארגון או חברה, הם יקנסו גם כן. עם זאת, ישויות ברשות הציבור אינן נכללות באיסור האחרון. המדיניות הובילה לביקורות שליליות שכן מוסדות דת הן גם ישויות משפטיות של רשות הרבים, ובכך הוציאה אותן מלשאת באחראיות להשלכות במקרה של הרשעה של אנשי דת מטעמן על פי החוק.
מאז 24 בדצמבר 2015, יוון אסרה על גילויי אפליה ופשעי שנאה על בסיס מאפייני מין נגד אינטרסקס. ב-2 בדצמבר 2016, הגנות נוספות נגד אפליה על בסיס נטייה מינית ומגדר במקומות תעסוקה הועברו על ידי הפרלמנט ההלני בהצבעת רוב של 201 בעד, 21 נגד, 5 נמנעים ו-73 נעדרים. עיתון הלהט"ב פינקניוז תיאר את החוק כ-"אחד האיסורים הנוקשים ביותר על דברי שטנה ופשעי שנאה באירופה נגד להט"ב".
זהות מגדרית

מאז אוקטובר 2017, כדי לשנות את מינו המשפטי של אדם טרנסג'נדר בעל דיספוריה מגדרית ביוון, הדרישות החוקיות הן קבלת צו בית משפט והליך גירושים אם האדם בעל נטייה מינית הומוסקסואלית ומוגדר כנשואי בזוגיות הטרוסקסואלית עקב חוסר ההכרה בנישואים חד-מיניים ביוון. ב-10 באוקטובר 2017, הפרלמנט ההלני העביר את "חוק ההכרה המשפטית במגדר" שכלל את ביטול הדרישות של ביצוע התערבות רפואית, ניתוחים להתאמה מגדרית או הליכי עיקור עבור הכרה בשינוי מגדר בתעודות זהות רשמיות. הצעת החוק מעניקה זכות זו לכל אדם מגיל 17 ומעלה. עם זאת, גם לקטינים בעלי דיספוריה מגדרית בין הגילאים 15 ל-17 ישנה גישה לתהליך שינוי המגדר, אך בתנאים מסוימים, בין היתר קבלת אישור ממועצה רפואית. חקיקת הצעת החוק הגיעה בעקבות החלטה מ-20 ביולי 2016 של בית המשפט המחוזי באתונה שקבע כי אדם שרוצה לשנות את מינו החוקי בתיקי משרד הרישום אינו חייב עוד לעבור ניתוח להתאמה מגדרית. החלטה זו יושמה על ידי בתי משפט על בסיס כל מקרה לגופו עד לכניסתו לתוקף של חוק ההכרה המשפטית במגדר. להעברת הצעת החוק התנגדו חברי המפלגה הקומוניסטית של יוון, השחר הזהוב ודמוקרטיה חדשה.
ביוני 2018, בית משפט מקומי פסק כי לטרנסג'נדרים זרים, לרבות פליטים ומהגרים, ישנה גם כן הזכות להכרה בשינוי מגדר, מה שמציין את הפעם הראשונה שזכות זו מורחבת מעבר להגדרת חוק ההכרה המשפטית במגדר משנת 2017 שהגבילה את הזכות הזו לאזרחי יוון בלבד.
מאז ה-4 בדצמבר 2021, אסירות טרנסג'נדריות החלו להיות מועברות לראשונה למוסדות כליאה לנשים.
אינטרסקס

מאז יולי 2022, יוון אסרה באופן חוקי על התערבויות רפואיות (אנ') באינטרסקס (בעלי סימני מין זכריים ונקביים כאחד) מתחת לגיל 15 עבור קביעת מינם אלא אם כן צו בית משפט אושר או נדרש.
שירות צבאי

לסביות, הומואים, טרנסג'נדרים וביסקסואלים מוצהרים רשאים לשרת בגלוי בכוחות המזוינים של יוון.
טיפולי המרה

במאי 2022, יוון אסרה באופן חוקי על ביצועי הטכניקות הפסאדו-מדעיות "טיפולי המרה" כלפי הומוסקסואלים עבור שינוי נטייתם המינית ההומוסקסואלית להטרוסקסואלית.
תרומת דם

מאז 2021, הסרת הגבלות על תרומות דם מאת גברים המקיימים יחסי מין עם גברים (MSM) הייתה בסקירה על ידי הממשלה ושר הבריאות היווני, תאנוס פלבריס, שביקש להסיר את הטופס של המרכז הלאומי לתרומת דם בו נכתב בין היתר כי "אדם אינו יכול להיות תורם דם אם ניהל אף מערכת יחסים הומוסקסואלית אחת מאז 1977". ב-10 בינואר 2022, פלוריס וסגנו, מינה גאגא, חתמו על צו ביטול האיסור שנכנס לתוקף עם פרסום בעיתון הממשלתי.